alexandrainst/scandi-wiki huggingface dataset:
István Lichteneckert

István Lichteneckert (født 17. august 1892 i Budapest, død 10. november 1929 i Budapest) var en ungarsk fekter som deltok i de olympiske leker 1924 i Paris.

Lichteneckert vant en olympisk bronsemedalje i fekting under Sommer-OL 1924 i Paris. Han var med det ungarske laget som kom på tredjeplass i lagkonkurransen i florett bak Frankrike og Belgia.

OL-medaljer 
 1924  Paris -  Bronse i fekting, florett lagkonkurranse  Ungarn

Eksterne lenker 
 

Ungarske fektere
Olympiske bronsemedaljevinnere for Ungarn
Medaljevinnere under Sommer-OL 1924
Deltakere for Ungarn under Sommer-OL 1924
Fektere under Sommer-OL 1924
Personer fra Budapest
Olympiske medaljevinnere i fekting
Audiovisuelt.no

Audiovisuelt.no er et norsk nettsted om lyd- og bildeprodukter rettet mot forbrukermarkedet. Nettstedet gikk først på luften i desember 2008 som en forlengelse og videreføring av Kulturo.no, men ble relansert i september 2009 - da med en egen dedikert redaksjon.

Audiovisuelt.no er en del av Tek.no-nettverket, som er eid av Edda Media, som igjen eies av britiske Mecom. Tek.no-nettverket dekker og vurderer produkter på ulike deler av det tekniske markedet. Nettverket har Norges nest største forum, (ref. Big-boards.com)   Diskusjon.no.

Fagredaktør for Audiovisuelt.no er Håvard Røste, som startet opp i denne rollen for fullt fra og med september 2009.

Eksterne lenker
 Audiovisuelt.no

Norske nettsteder
Edda Media
Etableringer i 2008
Arkeologiåret 1918

Arkeologiåret 1918 er en oversikt over blant annet utgravninger, fødte og avdøde personer med tilknytning til arkeologi i 1918.

Utgravninger
 Ballshi-inskripsjonen, en epigraf fra det 9. århundre som vitner om kristningen av Bulgaria.

Andre hendelser
Det første møtet som skulle føre til det store forskningsprosjekt for katalogisering av vaser Corpus vasorum antiquorum, blir avholdt.

Fødsler
 11. februar – Anne Stine Ingstad, norsk arkeolog (L'Anse aux Meadows) (død 1997)
 8. mars – Mendel L. Peterson, amerikansk undervannsarkeolog (død 2003)
 23. juni – Paul Ashbee, britisk arkeolog (død 2009)
 24. juni - Elizabeth Eames, engelsk arkeolog (død 2008)
 8. juli - Virgilio Corbo, italiensk arkeolog (død 1991)
 21. juli – Rudi Thomsen, dansk historiker og numismatiker (død 2004)
 23. juli – Anders Franzén, svensk marintekniker og amatørforsker som i 1956 lokaliserte det sunkne regalskipet «Vasa» (død 1993)
 20. august – Crystal Bennett, engelsk arkeolog (Jordan) (død 1987)
 25. oktober – Donald Wiseman, professor i assyriologi ved University of London (død 2010)
 7. desember – Wencke Slomann, norsk arkeolog (død 1990)
 18. desember – Joyce Reynolds, engelsk epigrafiker

Dødsfall

28. februar – Bendix Edvard Reutz Bendixen, norsk arkeolog og skolebestyrer (født 1838)
30. april – Hermann Winnefeld, tysk arkeolog (født 1862)
9. oktober – Joseph von Karabacek, østerriksk orientalist, papyrolog og bibliotekar (født 1845)

Referanser
Trine Rønning

Trine Aaltvedt-Rønning (født Trine Rønning; 14. juni 1982 i Trondheim) er en norsk tidligere fotballspiller som spilte på Stabæk da hun la opp etter at Toppserien 2017 var ferdig.

Rønning er opprinnelig fra Trondheim, og spilte på to lokale lag før hun ble med i Trondheims-Ørn i 1998-sesongen. Der ble hun først prøvd på kant. Rønning ble kampens spiller da Trondheims-Ørn nedsablet Kolbotn i cupfinalen. Rønning kom på landslaget to måneder etter cupfinalen, der hun debuterte mot Portugal i januar 1999. Rønning ble imidlertid ikke tatt ut til OL året etter.

Rønning ble i Trondheims-Ørn til og med 2002-sesongen, men før 2003-sesongen dro hun til Kolbotn. Rønning markerte seg også der, og fortsatte å spille på landslaget. Både i Trondheims-Ørn og Kolbotn ble Rønning brukt i mange posisjoner, og hun har ofte blitt omtalt som en «potet», det vil si at hun kan brukes overalt.

I 2009 byttet Rønning klubb til Stabæk, der hun også fikk prøve seg som keeper. Rønning har spilt nesten alle kampene for Stabæk (per juli 2011), men hun har i samme periode vært borte flere ganger fra landslaget med skader. Rønning ble tatt ut til VM i 2011 og til EM i 2013.

Personlig 
Rønnings brødre er fotballspillerne Thomas Rønning og Tom Ørjan Rønning.

Meritter

Trondheims/Ørn 
 Seriemester 2000, 2001
 Cupmester 1998, 1999, 2001, 2002

Kolbotn 
 Seriemester 2005, 2006
 Cupmester 2007

Stabæk 
 Seriemester 2010, 2013
 Cupmester 2011, 2012, 2013

Landslaget 
 EM-sølv 2001 (U-18)
 EM-sølv 2005
 4.-plass i VM 2007
 EM-bronse i 2009
 EM-sølv i 2013

Referanser

Eksterne lenker 
 

Norske fotballspillere
Norske damelandslagsspillere i fotball
Fotballspillere for Kolstad IL
Fotballspillere for Kolbotn IL
Fotballspillere for SK Trondheims-Ørn
Fotballspillere for Stabæk Fotball
Spillere under EM i fotball for kvinner 2001
Spillere i VM i fotball for kvinner 2003
Spillere under EM i fotball for kvinner 2005
Spillere i VM i fotball for kvinner 2007
Deltakere for Norge under Sommer-OL 2008
Fotballspillere under Sommer-OL 2008
Spillere under EM i fotball for kvinner 2009
Spillere i VM i fotball for kvinner 2011
Spillere under EM i fotball for kvinner 2013
Spillere i VM i fotball for kvinner 2015
Arkeologiåret 1924

Arkeologiåret 1924 er en oversikt over blant annet utgravninger, fødte og avdøde personer med tilknytning til arkeologi i 1924.

Utgravninger
 12. februar – Howard Carter åpner sarkofagen til Tutenkhamun. To dager seinere stenger han gravstedet i protest mot handlingene til de egyptiske myndighetene.
 1. mars – Oppdagelsen av nedgravde gjenstander i leire, etterhvert etterfulgt av utgravninger i Glozel, 17 km fra Vichy, sentralt i Frankrike.
 Arbeid ved Dolní Věstonice begynner under ledelse av Karel Absolon.
 Et 20-årsprosjekt i Chichen Itza med Carnegie Institution og Harvard University starter under ledelse av Sylvanus G. Morley.
 Utgravninger i Qatna av Robert du Mesnil du Boisson innledes.

Publikasjoner
 Francis Haverfield – The Roman Occupation of Britain, being six Ford Lectures (utgitt posthumt)
Kidder, Alfred V. «An Introduction to the study of Southwestern Archaeology»

Andre hendelser
 Alexander Keiller kjøper Windmill Hill, Avebury.
 Francis Llewellyn Griffith blir utnevnt til den første professoren i egyptologi ved University of Oxford.

Fødsler
1. april – David H. Kelley, amerikanskfødt kanadisk arkeolog (død 2011)
14. april – Hjalmar Torp, norsk arkeolog, professor emeritus i klassisk arkeologi som virket ved Universitetet i Oslo og Det norske institutt i Roma
18. september - Wolfhart Westendorf, tysk egyptolog (død 2018)
7. desember – Knut Odner, norsk arkeolog og sosialantropolog (død 2008)
20. desember – Kristian Jeppesen, dansk arkeolog og tidligere professor i klassisk arkeologi (død 2014)

Dødsfall

|-
|April ||11. || Erik Brate ||  || språkforsker og runekjenner ||align=center|66 ||align=center|1857 || 
|}
3. januar – Ernest Babelon, fransk numismatiker og klassisk arkeolog (født 1854)
15. januar – John Abercromby, britisk arkeolog (født 1841)
12. juni – Jacques de Morgan, fransk oldtidsforsker og egyptolog (født 1857)
4. juli – Helge Gjessing, norsk arkeolog (født 1886)
6. september – Axel Heikel, finsk etnograf og arkeolog (født 1851)
Ernest Chantre, fransk arkeolog (født 1843)
Olaus Martens Nicolaissen, norsk antikvar og arkeolog (født 1846)

Referanser
Endre Kabos

Endre Kabos (født 5. november 1906 i Oradea, død 4. november 1944 i Budapest) var en ungarsk fekter som deltok i de olympiske leker 1932 i Los Angeles og 1936 i Berlin.

Kabos ble olympisk mester i fekting to ganger under Sommer-OL 1932 i Los Angeles. Han var med på det ungarske laget som vant lagkonkurransen i sabel. De andre på laget var György Piller, Aladár Gerevich, Gyula Glykais, Attila Petschauer og Ernö Nagy. Kabos kom på tredjeplass i den individelle konkurransen i sabel.

Fire år senere, under Sommer-OL 1936 i Berlin vant han både den individuelle- og lagkonkurransen i sabel.

OL-medaljer 
 1936  Berlin -  Gull i  fekting, sabel 
 1936  Berlin -  Gull i  fekting, sabel lag  Ungarn
 1932  Los Angeles -  Gull i  fekting, sabel lag  Ungarn
 1932  Los Angeles -  Bronse i  fekting, sabel

Eksterne lenker 
 

Ungarske fektere
Olympiske mestere for Ungarn
Medaljevinnere under Sommer-OL 1932
Deltakere for Ungarn under Sommer-OL 1932
Fektere under Sommer-OL 1932
Medaljevinnere under Sommer-OL 1936
Deltakere for Ungarn under Sommer-OL 1936
Fektere under Sommer-OL 1936
Personer fra Oradea
Fødsler i 1906
Dødsfall i 1944
Olympiske medaljevinnere i fekting
Erna Bogen

Erna Bogen (født 31. desember 1906 i Jarosław, død 23. november 2002) var en ungarsk fekter som deltok i de olympiske leker 1932 i Los Angeles.

Bogen vant en olympisk bronsemedalje i fekting under Sommer-OL 1932 i Los Angeles. Hun kom på tredjeplass i florett for kvinner bak Ellen Preis fra Østerrike og britiske Judy Guinness.

OL-medaljer 
 1932  Los Angeles -  Sølv i fekting, florett kvinner

Eksterne lenker 
 

Ungarske fektere
Medaljevinnere under Sommer-OL 1932
Deltakere for Ungarn under Sommer-OL 1932
Fektere under Sommer-OL 1932
Personer fra Jarosław fylke
Fødsler i 1906
Dødsfall i 2002
Olympiske medaljevinnere i fekting
Om mus og menn

For filmen fra 1939, se Om mus og menn (film 1939). For filmen fra 1992, se Om mus og menn (1992)

Om mus og menn (eng. Of Mice and Men) er en roman fra 1937 av nobelprisvinneren  John Steinbeck. I amerikansk språkbruk kalles den en novella, dvs. en kortroman.

Boka skildrer forholdet mellom to leiearbeidere i California under de vanskelige 1930-årene etter finanskrakket i 1929: den tilbakestående Lennie og hans venn og «verge» George. De to barndomsvennene drømmer om å tjene nok penger til å få seg et småbruk sammen. De får arbeid på en gård hvor eierens svigerdatter er en vakker kvinne som blir årsak til romanens tragedie. Lennies trang til å kjæle med noe mykt, og manglende kontroll med egen styrke, fører til at han knekker kvinnens nakke. Han blir forfulgt av en lynsjemobb, ledet av den hissige gårdbrukersønnen Curley – kvinnens ektemann, og George velger å ta livet av vennen fremfor å overlate ham til mobben. 

Boken er filmatisert tre ganger, først i 1939, som TV-serie i 1981 og sist i Gary Sinises regi 1992. Romanen ble dramatisert til teaterstykke allerede i 1937 og har blitt fremvist på utallige scener på mange språk. Boken ble utgitt på norsk i 1939, oversatt av Haakon Bugge Mahrt.

I USA er den noen steder blitt pensum i litteratur, mens den andre steder er sensurert eller forsøkt sensurert. Sensuren har dels vært begrunnet med vulgært språk. Mange steder har sensuren blitt opphevet, men ALA, den amerikanske bibliotekforeningen, har fremdeles romanen på sin liste over «truede bøker».

Referanser 

Bøker fra 1937
romaner fra USA
Arkeologiåret 1931

Arkeologiåret 1931 er en oversikt over blant annet utgravninger, fødte og avdøde personer med tilknytning til arkeologi i 1931.

Utforskninger
 Aleš Hrdlička begynner utforskningen av Kodiak Island.

Utgravninger
 Kinesisk forhistoriker Jia Lanpo og arkeolog Bian Mienmien slutter seg til de pågående utgravningene på funnstedet for pekingmannen i Zhoukoudian, Kina.
 Et prosjekt til University of Pennsylvania i Piedras Negras, Guatemala begynner (varer til 1939).
 Et internasjonalt prosjekt starter i Samaria (varer til 1935).
 Alfonso Caso begynner et 18 års prosjekt på Monte Albán.
 Prima nave (første skip) av Nemiskipene blir «hevet».

Funn
 29. desember – Calakmul gjenoppdaget av Cyrus L. Lundell.
 Den franske arkeologen Henri Breuil besøker funnstedet for pekingmannen i Zhoukoudian, Kina og bekrefter at det er funnet steinverktøy.
 George Florescu oppdager Vlad III Draculas grav i Snagov-klosteret.
 Et samisk depotfunn, bäsksjöfunnet, blir gjort i Vilhelmina kommune, Sverige.
 Ferriby Boat 1 oppdages av Ted Wright.

Publikasjoner
 W. D. Caröe – The Importance of the Historical Buildings of Cyprus.
 C. F. C. Hawkes – «Hillforts». Antiquity 5 s. 60–97.

Priser 
 Pour le Mérite für Wissenschaften und Künste: Theodor Wiegand

Fødsler 
11. februar – Axel Seeberg, norsk arkeolog (79) (død 2011)
8. september – Egil Sinding-Larsen, norsk kulturminneverner (død 2000)
30. oktober – David Mackenzie Wilson, britisk arkeolog og kunsthistoriker
Gerd Stamsø Munch, norsk arkeolog

Dødsfall
 22. januar – Alfred Maudslay, oppdager, arkeolog og forfatter av opptegnelser om ruinene etter Maya-sivilisasjonen (født 1850)
 22. juli – Otto Rossbach, tysk klassisk filolog og arkeolog (født 1858)
 21. august – Joseph de Baye, fransk baron og arkeolog (født 1853)
 20. oktober – Carl Bernhard Salin, svensk arkeolog (født 1861)
 Cecil Mallaby Firth, britisk egyptolog (født 1878)

Referanser
Lars Birkelund

Lars Ingar Birkelund (født 27. oktober 1959) er en norsk trommeslager, perkusjonist, gitarist og vokalist, etter hvert mer kjent som skribent og samfunnsdebattant. Forfatter av boka Norges krig mot Syria (2020). Han tilhører den politiske venstresiden og er en sterk kritiker av NATO, USA og EU.

Bakgrunn og virke 
Birkelund vokste opp på Fetsund og startet karrieren som musiker i tenårene. Han har vært profesjonell musiker siden slutten av 1980-årene. Han er bosatt i Oslo. 

Birkelund er først og fremst liveartist, men han har gitt ut, eller medvirket, på en rekke album gitt ut av artister og band som Zopp, En Hedersmann, Electrobugs, Jokke & Valentinerne og Beckstrøm Kvartett.

De siste årene har han vært mest aktiv med Oslo Radio Orkester, Beckstrøm Kvartett, Endelig Mandag Band og Gjengangerne, sammen med blant annet Mikael Holmberg, som han også spilte med i Electrobugs.

Diskografi 
 Polkadots and Moonbeams (2012)

Zopp 
 61295 (1982)

Electrobugs 
Album
 Om 100 år er allting glemt (1988)
Singler
 Storbycowboys/Gi meg et speil (1988)

Beckstrøm kvartett 
 Døgenikt (2008)

Oslo RadioOrkester 
 Bortimot levende musikk (2010)

Deltar på 
 Dø-Bra Records: Lek i fullt alvor (1984)
 Jokke & Valentinerne: Et hundeliv (1987)
 Romerike: Route 66 (1989)
 En hedersmann: En hedersmann (1996)
 En hedersmann: På min TV (1997)
 Jokke med Tourettes: Billig lykke (1999)
 Lorenzo: The Faker's Lane EP (2002)
 Jokke & Valentinerne & Jokke & Tourettes: Prisen for popen (2002)
 Øystein Wingaard Wolf: Rop ikke på katten (2003)
 The Humble Servants: Down to the Bone (2012)
 Martin Aakervik: Gnistene fyker (2014)

Referanser 

Norske trommeslagere
Norske gitarister
Norske sangere
Berger

Berger er et tettsted i Drammen kommune i Viken som strekker seg delvis inn i nabokommunen Holmestrand i Vestfold og Telemark. Tettstedet har  innbyggere per 1. januar , og ligger på vestsiden av Drammensfjorden omtrent åtte kilometer sør for Svelvik sentrum og 14 kilometer fra Sande sentrum. Berger kirke ligger her.

Tettstedet Berger vokste fram fra en gård med husmannsplasser til et industristed rundt Berger og Fossekleven fabrikker. I 1880 ble en tekstilfabrikk etablert på gården Bergers grunn.

Berger fremstår i dag som et av Norges best bevarte industristeder og er godt lesbart industrimiljø hvor kun en arbeiderbolig har måttet vike for ny veitrasé. Arbeiderboliger, funksjonærboliger, skole, kirke, forsamlingslokale, damanlegg, kulturlandskap m.m. bevares gjennom fortsatt bruk. Berger er et flott tur og rekreasjonsområde både sommer og vinter der det ligger mellom Bergerbukta med sandstrand og åsene bak mot Blindevann som har eget skianlegg.

I Berger museum kan man se litt av industriaktiviteten som har foregått på Berger, med en av Europas mest komplette samlinger innen tekstilindustri. Det drives i samdrift med Fossekleiva kultursenter som er åpent hele året. Der er det egen kafe, jevnlige kunstutstillinger og workshops for stor og liten. De arrangerer og årlig FiF. Som er en internasjonal figurteaterfestival. http://www.figurifossekleiva.no/.

Referanser

Eksterne lenker
 Om Berger på nettsidene til Kulturarv i Vestfold fylkeskommune

Svelvik
Bosetninger i Drammen
Bosetninger i Holmestrand
Tettsteder i Vestfold og Telemark
Tettsteder i Viken
Delområder i Drammen kommune
Drammensfjorden
Arkeologiåret 1933

Arkeologiåret 1933 er en oversikt over blant annet utgravninger, fødte og avdøde personer med tilknytning til arkeologi i 1933.

Utforskninger
 Skroget til Henrik V av Englands flaggskip «Grace Dieu» blir identifisert i River Hamble.

Utgravninger 
 Utgravningene i Et-Tell av Judith Marquet-Krause begynner (fortsetter til 1935).
 Utgravninger i Tell Arpachiyah by Max Mallowan og John Cruikshank Rose fra British School of Archaeology in Iraq.
 Utgravninger i Tepe Sialk av Roman Ghirshman begynner (forsetter i 1934 og 1937).
 Gordon Vivian begynner bevaringsarbeidet med Pueblo Bonito, Chetro Ket, og Casa Rinconada (varer til 1937)

Funn
 30. oktober – Et av de mest kjente snartemofunnene av rike gravfunn fra gården Snartemo i Hægebostad kommune, Vest-Agder avdekkes under dyrking. Funnet dateres til folkevandringstiden.
 Oldtidsbyen Mari, Syria.
 Bergkunst i Tassili n'Ajjer.
 Gutorm Gjessing oppdager helleristningsfeltet med Rødøymannen.

Publikasjoner
 Stuart Piggott og Grahame Clark – «The age of the British flint mines», Antiquity.

Fødsler

 11. mai - Anna Marguerite McCann, undervanns-arkeolog fra USA (død 2017)
 9. juni - Jerzy Kolendo, polsk arkeolog (død 2014)
 15. juni – Peter Kaplony, ungarskfødt sveitsisk egyptolog (død 2011)
 10. august - Denise Schmandt-Besserat, franskfødt arkeolog som spesialiserte seg på opprinnelsen til skrive- og information-administrasjon
 Don Brothwell, britisk arkeolog (død 2016)
 William G. Dever, amerikansk arkeolog og bibelforsker
 Christos G. Doumas, gresk arkeolog
 Robert Sténuit, belgisk undervannsarkeolog

Dødsfall
4. februar – Archibald Henry Sayce, engelsk orientalist, særlig assyriolog, men også egyptolog (født 1845/1846)
4. mars – Julius Ailio, finsk arkeolog og politiker (født 1872) 
27. juni – Alexander Hardcastle, kaptein i den britiske marinen og amatørarkeolog (født 1872)
13. juli - Mary Brodrick, engelsk egyptolog (født. ca. 1858)

Referanser
Story of Wine

Story of Wine er en sørkoreansk film fra 2008, regissert av Lee Cheol-ha. Filmen er 96 minutter lang.

Vinbaren «Story of Wine» feirer etårsjubileum, og Min-Sung har forberedt et eksklusiv vinkart for kvelden. Hver vin er tilknyttet en unik fortelling som representerer de ulike kvalitetene til de utvalgte vinene. Kjærlighet, tap, vennskap: hver flaske har sin historie.

Offisiell markering, IX WT Os internasjonale filmfestival.

Referanser

Eksterne lenker 
 

Filmer fra 2008
Sørkoreanske filmer
Koreanskspråklige filmer
2008 i Sør-Korea
Erich Borchmeyer

Erich Borchmeyer (født 23. januar 1905 i Münster, død 17. august 2000 Bielefeld) var en tysk friidrettsutøver som deltok i de olympiske leker 1932 i Los Angeles og 1936 i Berlin.

Borchmeyer vant en olympisk sølvmedalje i friidrett under Sommer-OL 1932 i Los Angeles. Han var med på det tyske laget som kom på andreplass på 4 x 100 meter bak USA. De andre på laget var Helmut Körnig, Friedrich Hendrix og Arthur Jonath. 

Fire år senere, under Sommer-OL 1936 i Berlin, vant han en bronsemedalje på 4 x 100 meter stafett sammen med Wilhelm Leichum, Erwin Gillmeister og Gerd Hornberger.

OL-medaljer 
 1932  Los Angeles -  Sølv i friidrett 4 x 100 meter stafett  Tyskland
 1936  Berlin -  Bronse i friidrett 4 x 100 meter stafett  Tyskland

Eksterne lenker 
 

Personer fra Münster
Tyske sprintere
Europamestere i friidrett for Tyskland
EM-sølvmedaljevinnere i friidrett for Tyskland
Olympiske sølvmedaljevinnere for Tyskland
Olympiske bronsemedaljevinnere for Tyskland
Medaljevinnere under Sommer-OL 1932
Deltakere for Tyskland under Sommer-OL 1932
Friidrettsutøvere under Sommer-OL 1932
Medaljevinnere under Sommer-OL 1936
Deltakere for Tyskland under Sommer-OL 1936
Friidrettsutøvere under Sommer-OL 1936
Deltakere for Tyskland under EM i friidrett 1934
George Simpson (friidrettsutøver)

George Sidney Simpson (født 21. september 1908, død 2. desember 1961)  var en amerikansk friidrettsutøver som deltok i de olympiske leker 1932 i Los Angeles. 

Simpson vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 200 meter mellom sine landsmenn Eddie Tolan og Ralph Metcalfe

OL-medaljer 
 1932  Los Angeles -  Sølv i friidrett, 200 meter

Eksterne lenker 
 

Sprintere fra USA
Deltakere for USA under Sommer-OL 1932
Friidrettsutøvere under Sommer-OL 1932
Medaljevinnere under Sommer-OL 1932
Fødsler i 1908
Dødsfall i 1961
Personer fra Columbus i Ohio
Ben Eastman

Benjamin «Ben» Bangs Eastman (født 19. juli 1911 i Burlingame i  California, død 6. oktober 2002 i Hotchkiss i Colorado)   var en amerikansk friidrettsutøver som deltok i de olympiske leker 1932 i Los Angeles.

Eastman vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 400 meter med tiden 46,4 bak sin landsmann Bill Carr som vant på 46,2 som var ny verdensrekord.

OL-medaljer 
 1932  Los Angeles -  Sølv i friidrett, 400 meter

Referanser

Eksterne lenker 
 

Mellomdistanseløpere fra USA
Olympiske sølvmedaljevinnere for USA
Medaljevinnere under Sommer-OL 1932
Deltakere for USA under Sommer-OL 1932
Friidrettsutøvere under Sommer-OL 1932
Personer fra San Mateo County i California
Verdensrekordsettere i friidrett
Ralph Hill

Ralph Anthony Hill (født 26. desember 1907 i Oregon, død 17. oktober 1994) var en amerikansk friidrettsutøver som deltok i de olympiske leker 1932 i Los Angeles. 

Hill vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 5000 meter med tiden 14.30,0 mellom Lauri Lehtinen og Lauri Virtanen, begge fra Finland.

OL-medaljer 
 1932  Los Angeles -  Sølv i friidrett, 200 meter

Eksterne lenker 
 

Langdistanseløpere fra USA
Deltakere for USA under Sommer-OL 1932
Friidrettsutøvere under Sommer-OL 1932
Medaljevinnere under Sommer-OL 1932
Personer fra Klamath County i Oregon
Thomas Evenson

Thomas «Tom» Evenson (født 9. januar 1910 i Manchester, død 28. november 1997) var en britisk friidrettsutøver som deltok i de olympiske leker 1932 i Los Angeles og 1936 i Berlin. 

Evenson vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 3000 m hinder bak Volmari Iso-Hollo fra Finland.

OL-medaljer 
 1932  Los Angeles -  Sølv i friidrett, 3000 meter hinder  Storbritannia

Eksterne lenker 
 

Britiske langdistanseløpere
Medaljevinnere under Sommer-OL 1932
Deltakere for Storbritannia under Sommer-OL 1932
Friidrettsutøvere under Sommer-OL 1932
Deltakere for Storbritannia under Sommer-OL 1936
Friidrettsutøvere under Sommer-OL 1936
Fødsler i 1910
Dødsfall i 1997
Finnøytunnelen

Finnøytunnelen er en undersjøisk veitunnel på fylkesvei 519 med en arm (Talgjetunnelen) på fylkesvei 606 i mellom Rennesøy og Finnøy i Rogaland. Tunnelen går under Talgjefjorden mellom Hanasand på Rennesøy og Ladstein på Finnøy, tunnelen har også et kryss på midten med en arm til Østabø på øya Talgje.

Finnøytunnelen er 5 685 meter lang mellom Hanasand og Ladstein, mens armen til Talgje er 1467 meter lang. Tunnelen når 200 meter under havet. Største stigning i hovedtunnelen er 9 prosent, mens armen til Talgje har maksimal stigning på 10,2 prosent.

Hovedtunnelen har to kjørefelt, og armen til Talgje har ett kjørefelt og møteplasser. Finnøytunnelen var den eneste norske undersjøiske tunnelen som har veikryss midt inne i tunnelen før Karmøytunnelen ble åpnet i 2013. Denne tunnelen har rundkjøring midt inne i tunnelen.

Finnøytunnelen er hoveddelen av veianlegget Finnfast, som gir fastlandsforbindelse til øyene Talgje og Finnøy i Finnøy kommune. Finnfast ble åpnet 30. oktober 2009 av samferdelsminister Magnhild Meltveit Kleppa. Veianlegget ble finansiert med blant annet bompenger. 1. juli 2021 var første dag uten bompenger. 

Byggingen av tunnelen startet i august 2006, og gjennomslaget mellom Hanasand og Ladstein kom 10. juni 2008. Siste sprengning i armen til Talgje ble gjort 24. oktober 2008.

Det er ikke tillatt for fotgjengere og syklister å ferdes i Talgjefjordtunnelen.

Ved åpningen av Finnøytunnelen ble ferjesambandet mellom Hanasand, Ladstein og Talgje nedlagt.

Se også 
Mastrafjordtunnelen
Byfjordtunnelen
Åmøybrua
Askjesundet bru
Veitunneler i Norge
Undersjøiske veitunneler i Norge

Referanser

Eksterne lenker 
Statens vegvesen: Rv. 519 Finnfast
Stavanger Aftenblad: Nå er Finnfast åpnet (30. oktober 2009)

Veitunneler i Rogaland
Undersjøiske tunneler på Vestlandet
Tunneler åpnet i 2009
Veier i Stavanger
Ryfylke
2009 i Norge